khistorydata/jeongjo-sjw-relations huggingface dataset:
정조 22년
戊午八月二十八日午時上御重熙堂右副承旨入侍時右副承旨李肇源假注書李允謙記注官金景煥記事官金履永以次進伏訖命書傳敎曰位著乏人莫若近日堂下積滯甚矣館錄斯速爲之事分付又命書榻敎曰館錄有命都堂會圈亦當次第擧行首相與文衡中有一人然後可以會圈前大提學牌招文衡使之圈點又命書榻敎曰玉堂中中批及未肅拜在外人竝許遞與副提學未差之代今日政差出待下批牌招本館錄圈點又命書榻敎曰吏曹判書更爲牌招開政仍命退承史以次退出
정조 22년
戊午八月二十八日午時上御重熙堂都承旨入侍時行都承旨李晩秀假注書李允謙記注官金景煥記事官金履永以次進伏訖上曰前大提學牌去來催促使之卽爲擧行事分付賤臣承命出傳晩秀曰大提學圈點事命下矣政官當爲牌招下批而今方開政使之同爲擧行何如上曰依爲之出擧條仍命退承史以次退出
정조 22년
戊午八月二十八日未時上御便殿都承旨入侍時行都承旨李晩秀記事官柳台佐記注官承膺祚記事官金履永以次進伏訖上命晩秀書右議政沈煥之敦諭曰卿邇臣也尙亦知予苦心予雖不武竊嘗有慨然三古之志而做說不相副上下不相應荏苒因循之間君綱爲之解紐朝象一如頹瀾羸豕有孚於蹢躅群龍未見其吁咈名義日晦渝薄月滋以至近年水旱饑饉之荐仍烝彼黎庶康濟無策每中夜屢起繞榻明發歎世敎之莫回惜人才之難借於是乎欲備中書之席以責胥匡之義而鄭重商度其難其愼尙未能先蔽而昆命者亦惟久矣夫國之置相何嘗以一槪言哉或採之民誦或聽之士望或求諸無方或察其所安或以所自有之地或以所素秉之義或有取於學識或有資於勞伐自昔金甌之卜蓋可按而知也以卿之爲邇臣予知卿頗熟於斯數者卿或占得其一二則曰吾之相定矣況卿疎襟曠韻庶可以風勵乎脂韋孌卷之習俗而任宦常在通塞之際十年落拓堅忍守窮致位要顯不改布素之舊歷數廷紳孰如卿多且予閱人衆矣從容筵對絶無梔蠟此予所以深許於卿而先侈內閣之銜仍畀三事之重者也向卿之東遊也予有賜詩而用故人侍中臺故事卽亦有意而發卿行今到何處嶽色泉聲之中拜領丹綸黃麻至今爲前脩之美譚而卿今躡其後矣若有會事良不偶然卿須亟回東山之屐卽日登程上來肅命以副予虛佇凝企之望仍傳曰此敦諭遣史官馳至金剛山中右議政所到處傳諭大臣復路時夫馬定差員備待道臣出待按例擧行事下諭于京畿江原道臣處又下敎曰軍士房承旨入侍賤臣承命出傳與李肇源偕入進伏上曰軍兵由弘化門入之可也仍敎賤臣曰右議政敦諭爾當齎往斯速下直可也命退承史以次退出
정조 22년
行都承旨李晩秀坐行左承旨洪仁浩坐直行右承旨李益運坐左副承旨李肇源坐直右副承旨李翊模坐同副承旨鄭東觀坐注書柳台佐奉命進去一員未差假注書洪奭周仕李允謙仕直事變假注書朴師晉仕
정조 22년
大駕詣碑閣所後內閣政院玉堂藥房口傳問安答曰知道王大妃殿惠慶宮守宮承旨問安答曰知道敬陵入齋室後內閣政院玉堂藥房口傳問安答曰知道親祭罷後內閣政院玉堂藥房口傳問安答曰知道朝廷二品以上六曹長官大司諫單子問安答曰知道明陵入齋室後內閣政院玉堂藥房口傳問安答曰知道翼陵入齋室後內閣政院玉堂藥房口傳問安答曰知道順懷墓入齋室後內閣政院玉堂藥房口傳問安答曰知道昌陵入齋室後內閣政院玉堂藥房口傳問安答曰知道親祭罷後內閣政院玉堂藥房口傳問安答曰知道二品以上六曹長官大司諫單子問安答曰知道弘陵入齋室後內閣政院玉堂藥房口傳問安答曰知道大駕還詣入晝停所後內閣政院玉堂藥房口傳問安答曰知道還宮後內閣政院玉堂藥房口傳問安答曰知道
정조 22년
傳于李肇源曰百官揷羽
정조 22년
承旨前望單子入之李翊模鄭東觀落點
정조 22년
傳于李晩秀曰政官牌招開政賞典下批
정조 22년
有政吏批判書金文淳進參判李敬一留都參議任希存留都行都承旨李晩秀進以玄重祚爲獻納韓致應爲副修撰執義李翊模司果鄭東觀以上今加通政左副承旨南公轍今加嘉善京畿監司李在學今加正憲以上加資事承傳
정조 22년
兵批判書李時秀進參判柳誼病參議尹光顔入直參知李普天病左副承旨李肇源進副司果韓啓重曺晦振朴宗維竝單付
정조 22년
兵曹口傳政事護軍申耆南公轍竝單付
정조 22년
行都承旨李晩秀坐行左承旨李益運坐右承旨李肇源坐直左副承旨李翊模坐右副承旨鄭東觀坐直同副承旨任長源未肅拜注書柳台佐奉命出去一員未差假注書洪奭周仕李允謙仕直事變假注書朴師晉仕
정조 22년
大殿王大妃殿惠慶宮中宮殿內閣政院玉堂翌日問安答曰知道大殿朝廷二品以上六曹堂上大司諫翌日單子問安答曰知道
정조 22년
藥房提調趙宗鉉副提調李晩秀啓曰祗謁仙寢聖慕克伸侵曉勞動回鑾萬安伏未審夜間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣王大妃殿惠慶宮中宮殿藥房口傳問安答曰知道
정조 22년
鄭東觀啓曰明日常參經筵取稟傳曰停
정조 22년
李肇源啓曰來初五日朝參日次矣敢稟傳曰停
정조 22년
鄭東觀啓曰三品官之無得過三日循例請牌曾有飭敎矣禮曹參議尹行元除拜後過三日不爲出肅事體所在極爲未安從重推考仍卽牌招何如傳曰允
정조 22년
鄭東觀啓曰吏文製述及去七月朔漢學文臣殿講來月更稟事命下矣以何日爲之乎敢稟傳曰更待下敎
정조 22년
鄭東觀啓曰秋到記儒生製述來月初更稟事命下矣以何日爲之乎敢稟傳曰十二日爲之
정조 22년
備忘記宣川府使具埱下直長弓一張長箭一部片箭一部筒兒一箇賜給
정조 22년
傳于鄭東觀曰右副承旨入侍
정조 22년
傳于鄭東觀曰堂錄明日爲之
정조 22년
傳于李翊模曰左承旨入侍
정조 22년
傳于鄭東觀曰今下上言一百七十九張各房抄啓
정조 22년
以禮曹草記大殿誕辰陳賀磨鍊取稟傳于鄭東觀曰權停
정조 22년
傳于李晩秀曰侍下勢難供劇刑曹參判洪義榮許遞前參判洪仁浩仍任
정조 22년
傳于李晩秀曰大提學尙未出肅待開門牌招察任
정조 22년
以副修撰尹行直禁推傳旨傳于李翊模曰分揀
정조 22년
以前正言尹涵禁推傳旨傳于李翊模曰分揀
정조 22년
兵曹以任嵂爲禁軍別將
정조 22년
李晩秀以吏批言啓曰繕工監假監役官金應柱除拜後過限不爲出仕依例改差何如傳曰允
정조 22년
有政吏批判書金文淳進參判李敬一進參議任希存進行都承旨李晩秀進以沈奎魯爲執義金基彦爲司圃直長崔崑爲敬陵參奉鄭桔爲昌陵參奉禮賓主簿單李燾
정조 22년
再政以洪樂游爲校理鄭民始爲藝文提學金洛一爲司藝李永錫爲掌苑奉事李海愚爲楊州牧使假監役單林炳遠陞實事承傳
정조 22년
兵批判書李時秀參判柳誼病參議尹光顔入直進參知李普天病右承旨李肇源進副司直李魯春朴鍾淳沈奎魯
정조 22년
鄭東觀以吏曹言啓曰禮賓寺主簿任玉除拜後過限未肅拜依例改差何如傳曰允昨日承傳豈可不卽收用乎敬陵令李復鉉甚爲精明姑爲仍任聞是安豐之孫云而人也又如此守令待窠卽爲差送昌陵令金洛一陞敍今日政調用見窠中從便區處單付作窠可也
정조 22년
吏批三政以韓啓重爲昌陵令李得濟爲楊州牧使
정조 22년
傳于李晩秀曰未下直守令當日辭朝
정조 22년
備忘記楊州牧使李得濟下直長弓一張長箭一部片箭一部筒兒一箇賜給
정조 22년
以禁府朴思弼都囚徒判付內放送爲良如敎
정조 22년
掌令鄭㝡成啓曰臣本姿性骫骳言議巽愞何敢以耳目言事之任自居而卽見任長源駭悖之疏不勝痛惋之忱略效論劾之說矣及伏承批旨誨之以時政之可言責之以僚臺之論斥深示不可之意至降問備之命臣於是惶恧震懍莫省措躬之所也夫職居言地兼承飭敎而獻替莫效於一言含默已至於閱月此固臣喑啞不職之罪而至於長源疏誠亦世變中一事噫仙寢旣卜新邑載營此豈爲城堞樓觀之勝而設哉蓋因關防之形而兼爲瞻慕之所也不識大聖人微意者初不敢輕易議到而今於城役已完宮室告成之後忽立異議曰無已過乎又曰經年而勞國何也且其鋪張城制讚頌聖孝處語多怳惚全沒直截說去之義臣疏所謂或抑或揚似嘲似諂者實非抉摘之論也論道路之弊則過稱凄涼也蕭索也語新邑之制則極云宏麗也侈大也上下語脈之相接其意豈不異哉至若象耕鳥耘下句語大非敬謹大爲妄發臣不敢形諸文字而尤可痛惋者敢引列聖仙寢而爲證是豈今日臣子所敢言者乎臣亦不敢畢其說也蓋其全篇疏意雖似聖孝之極讚而實不職聖孝之所在雖若進言之不諱而反不識譏貶之自歸幾年從班曾不識此箇道理也耶僚臺之誼豈或相惡而駭惋之極不能按住草草論劾猶云末勘而聖批之下不惟不賜允從誨責備加至被重推之典臣人微言輕不能見孚於君父之致以此情踪何敢一刻仍冒於臺次乎請命遞斥臣職答曰矯俗一何難哉導之使言不中无咎不諱勿責從又奬之賞之尙患其依舊軟熟無望生轄如爾者逐句紬繹逐段鉤頤抉瑕聲罪覓瘢搆釁乃爲此等悖常之論前恥未洗新弊反甚聞者解體爲害非細爾亦不率敎中一人寧不駭然以諫爲官許其言事則豈可裁量取捨於敢言不敢言之間擇言而發乎以今習氣能有納言之疏竊幸今世亦有徑情之士爾所謂可罪予則曰可賞豈其賞之不厚致爾疏避之雜進乎若更不卽明示弦韋無以定其趣向爾則削職司諫任長源承旨除授
정조 22년
李晩秀以司饔院監膳提調意啓曰各殿宮日下生雉因傳敎專數代封矣今則秋節已深山雉漸出今日爲始日下生雉依例復舊封進之意敢啓傳曰知道
정조 22년
李肇源以兵曹言啓曰謹依下敎內吹螺赤金鼎三等三十名兼內吹文泰成等十名龍虎營吹鼓手李仁昌等四十七名處木綿各一疋施賞之意敢啓傳曰知道例爲之賞各營中壯營未及下敎獨漏一體施賞可也
정조 22년
李肇源以壯勇營言啓曰今番幸行時本營隨駕將校軍兵乾犒饋依定式磨鍊分給之意敢啓傳曰知道
정조 22년
李肇源以壯勇營言啓曰來十一月當本營右司屬京畿二番左哨砥平軍兵來十月二十九日京中逢點依節目準二朔立番之意本道監司處預爲知委何如傳曰允
정조 22년
李肇源以訓鍊都監言啓曰依下敎今番幸行時駕前待令本局吹打手崔宗瑞等四十一名處各木綿一疋施賞之意敢啓傳曰知道
정조 22년
李肇源以禁衛營言啓曰依下敎駕前待令本營吹打手李枝永等三十九名處各木一疋布一疋考例施賞之意敢啓傳曰知道
정조 22년
吏曹啓目粘連觀此漢城府右尹沈晉賢上疏則以爲新除授判尹具㢞有從娚妹應避之嫌亟令選部遞臣本職以存公格亦爲臥乎所相避之法在下當遞似當許遞是白乎矣宰臣所帶遞仍當否臣曹不敢擅便上裁何如啓依回啓施行爲良如敎
정조 22년
右尹沈晉賢疏曰伏以仙寢展謁聖慕載伸鑾輿穩旋玉體萬康臣民慶忭曷有其極仍伏念臣與新除授判尹臣具㢞有從娚妹應避之嫌相避之法在下當遞宜卽陳疏自引而陪扈義重不敢言私冒沒行公已至經日此心惶愧有不容言今始略陳短章仰瀆崇嚴伏乞聖明亟命選部遞臣本職以存公格以安私分不勝幸甚臣無任云云答曰省疏具悉疏辭下該曹稟處
정조 22년
掌令鄭㝡成疏曰伏以臣忝叨言責屢登筵席每伏承憂民慮俗之敎諄勤懇惻有足以感天地而孚豚魚如臣庸愚緘默隨行故紙之啓便同呈課前席之退輒出惶汗間承面飭導之使言而尙不能出一言建一策外而有補於荒政內而少紓乎宸憂有臣如此焉用臺閣聖朝無闕雖是群下之欽誦而諫書自稀未必治世之美事罪在瘝曠合被譴罰伏乞聖慈亟命鐫遞以爲不言溺職者之戒焉第臣於前獻納任長源之疏始也惝怳而繼之以駭惋之忱也其論人心俗習處語沒倫脊意無宗主胡說大叫無一切實之言此或歸之於見識之不精文字之未鍊不必深責也而至於華城一事噫嘻此何言也夫密通象設拱護有所創設關防金湯永鞏此誠聖人之微意而豈眞爲雉堞樓臺之勝哉況役不煩民財無損下彼旣亦能言之矣設有進言之臣持疑於經始之初則容或可也今又若工役不寢土木方興則當此歉歲姑請停止亦固也而乃於完役三年之後又無目下之興作而追提不敢言之事肆然歸之於張皇過禮之科此果箴規之意乎抑亦譏刺之習乎且其鋪張頌美處則極其眩怳或抑或揚似嘲似諂人臣直切之論固如是乎彼之來京去鄕何關朝廷事而言必稱五年之間歷敍在途時路程記一通敢徹章奏而瑣瑣屑越之句語難以殫擧但將言新邑之壯麗而先說沿路之蕭索其意隱若以爲一自城役之肇創蔀屋凋瘵日以益甚者然語脈歸趨之所在誠未可曉至於蒼梧會稽以下數句語是豈臣子之所敢斥言者乎臣不欲索言畢說而其爲大欠敬謹之罪尤何敢逃也嗚呼珠邱之歲月寢邈羹墻之聖孝彌篤環東土含生之類但當以殿下之心爲心以殿下之痛爲痛而已至於不敢言之地初豈形諸文字之事而如長源者不識殿下之孝思反疑致隆之太過其爲驚心而痛惋豈亶在於妄論城役之一事哉雖以含容之度姑示嘉奬之意至陞其職而究厥情罪合置重律臣謂爲先施以屛裔之典斷不可已也臣無任云云答曰省疏具悉鳳鳥不至烏卯猶惜以言爲名則務宜顧護目下時政之可言而有能稱塞勤求之旨者何限而今以僚臺無隱之說張皇論斥未知爲可爾則從重推考
정조 22년
四學儒生兪春柱韓用儀崔弘憲趙濟萬洪容嘿吳澈常曺始振任爚洪起燮徐相祿尹經烈曺鳳振尹鼎烈洪集奎李奎鉉趙萬永李止淵趙鎔鎭沈鈺李性中李黃載李翊會權曄申旭彬孟文遠具廉李永觀李恒九崔承憲吳衡秀鄭泌林弼鎭王太鄭東煥沈能潤宋持孝徐有素尹光億趙在鳴金益耟張濂申澓尹正烈洪墩柳仁根朴天均洪逸淵安光潤鄭觀綏趙學順李義鼎黃在斗黃在中金鎭淳徐象輔趙基復趙基恒魚在淇吳信圭李源平韓元履金魯中洪世榮尹頤鉉尹鼎鉉尹致升洪濟榮洪樂衍洪時榮徐京輔徐禹輔朴孝臣申性浩金春根徐有執金載龜沈命永沈宜永李寬溥沈宜敬李寅溥朴晩壽朴耆壽朴星壽朴春壽金初淳兪應柱洪胤祚兪漢守金基晩李李執朴宗儀朴宗侃黃漢逵李魯進趙鐄沈鈁沈鎤徐鳳輔李學應鄭喜問鄭喜愚李熽兪鼎煥李昌植李憲祖李海應李海廣李五秀申綋洪遇燮洪勢燮金義淵李章九李永保金彦淳申在正安光永洪陽燮洪秉翼金民淳金人淳沈宜慶沈宜輔具永緝具永秀李厚夔趙啓煥金遇順黃瓚李光俊李周鼎金處圭李勉厚蔡弘進沈能協沈能喆李思謙沈能問沈能恕沈能學趙學謙趙學儉趙學濂趙學點安福遠安厚遠安洪遠申夔朝李憲中李勉容黃基翼安廷獜趙喆永趙晢永趙吉永李維城李紀城沈宜鎭兪南柱黃在基尹奎煥金履初權中泰金定根安光直沈象鉉趙原永趙寅永姜時冕洪昌學權思穆兪鳳柱金逈淳愼光欽安應吉趙莘材金懋淳洪周燮尹圭東尹亨東尹慕東李鍾仁沈能進李昌沼尹基烈李鍾晢李興沼金敬淵趙基正柳興慶鄭好容申錫慶李孝明鄭基中李晦淵李魯巖李靖會李泰源柳謨趙秉圭趙瀞沈能烈趙鎭性鄭煥祖申永模鄭煥魯權中任權中澈安光鼎安光近安光僖安永壽閔致文閔致欽鄭福綏沈銓趙璟鎭宋一啓李孝源李弘敏宋祥來鄭東奭金正柱金永孝兪平柱兪昌柱趙秉圭李在憲李基憲李敎憲李正殷金濟民趙翼采申在植申在英申在實南俊行趙湕黃基善鄭一濂柳孝根李正豐李正濠趙桓鎭趙常鎭李用九金善根沈至永金頤淳李趾善李趾憲南養來沈春永尹道榮黃仁素宋鎭圭南駿聲尹任大朴宗益李晉中趙溟柳謙柳琇閔毅顯李曾淵李元一洪在敏呂龜永趙瀷洪秉一李紀淵金鳳淳金淸淳沈能秀洪俊榮黃基協金守根沈能種李基承趙文性安聖趾安廷喜洪普榮洪樂秀金喆遠金履憲李恕淵李應淵李宗秀李奎緖李昌緖李成集李允協李明在李心在李度中金履綱洪勝圭洪稚圭洪秀健崔命憲徐萬修徐正輔黃敬寬李集運李周元金啓淵李升熙曺聲振李德恒李寅泰徐有實趙咸永洪久榮李觀九黃載廷李濟應李允敬兪瓚柱朴文浩洪龍泳洪羲燮洪晩燮李昭淵李約淵李吉淵李晩淵宋永載崔光益朴明壽趙台銓李箕五崔光振沈恭鎭魚用九魯在善申在俊李李壧李暹李宅鉉金載成李鍾翼金在善李鍾九李鍾岳李鍾穆趙鎭衡李延任李延溥李延保李延師李駿黃基肅任誨常李奎淵趙鎭溟李春沼李鍾玉鄭世禎李詩憲李穆源李鳳秀李龍秀李鍾璧金鎔尹綱烈尹繼烈尹約烈尹緖烈金鑰金鐩金復淵金銘李謙秀閔致中閔致周閔致寅權大應權五應尹厚烈尹淑烈李書憲李鼎寬黃基南黃基淑具鍾和尹致崇尹致中尹致周尹璜鎭尹致良尹致五洪履爕吳桐夏吳徽常吳命常權曄魚在民魚在德沈能性徐鴻輔徐精輔徐馨輔閔翊顯徐厚輔韓用鍵韓用鉉韓用錡柳儆柳柳塾宋烻尹擎烈李仁默沈魯膺金啓澮尹行殷尹行稷尹行勤金箕愈崔坰崔粹寶崔粹耆崔粹老崔昌憲崔孝憲崔敬憲崔章憲李友淵李齊華尹永明金錥申恪柳光培李榟吳彦文李運一李運萬李在容吳彦學沈鐻李仁會申綧吳順常吳眉常吳敎常洪晉淵洪漢淵洪周淵李容九金鈛李永緖柳伯麟具賡李冕秀李星秀兪準柱尹愼呂善容兪漢敎等疏曰伏以春秋一部聖人所以尊主攘夷爲萬世立人極耳今天下百年無他可讀惟此環靑邱數千里獨保一片乾淨則爲東方臣子者厥或不知此義其罪固不容誅而此而不誅則三綱淪而九法斁左袵之憂被髮之嘆豈不爲蹈東海者羞哉彼申若樞者亦一天地間含生物也抑獨何心忍忘此義口襲夷狄之風手書夷狄之言甘作春秋之罪人人之無良胡至此極恭惟我殿下臨御二十有餘年明理講義立經陳紀以繼述我列聖朝志事以賁飾我小中華文物其所以褒尙節義扶植倫綱者靡不用極又此新刋春秋重揭日星固宜人心底定世道歸正而一種怪鬼換面迭出至有至凶絶悖之說登諸章奏世間變怪可謂無不有矣嗚呼瞻彼周道茂草傷心眷玆江漢萬折朝宗則朱子所謂忍痛含怨迫不得已者在今日橫目之列所不可晷刻忘于心而日暮之痛風泉之思銘人之肝浹人之髓雖婦孺輿儓無不識此箇義理則噫彼若樞敢以斁倫蔑常之心肆然爲此說於今天之下原疏旣不頒布則臣等雖未之詳所可詳也寧不汚口蓋其全篇褻慢遣辭奰戾亂言之不足至於悖徑悖徑之不足至於辱國將使漢官威儀淪於推䯻之域此豈洪水猛獸之災而已哉至若封山之說尤極荒悖曾謂喬岳不如魯仲連乎又況近日邪學漸熾其窩窟愈痼訛誤轉甚實有嘯聚胥溺之患而又有若若樞者鼓發狂鬧於其間必欲壞亂而乃已世道至此寧欲無言若不快正典刑益明義理則將無以少戢凶圖永杜亂萌而投畀薄勘已極失刑瘴癘魑魅猶且不受西邊善地淸涼何如而金吾議讞反若是其寬假也臣等添在縫掖之列久沐菁莪之化目見倫常日壞變亂層生駭憤之極相率齊籲伏乞聖明亟揮乾剛明賜夬斷施以當律昭揭大義俾頹綱振而王法行則是亦春秋一治也臣等無任云云答曰省疏具悉申若樞固不足責不知畏而爲是其恥在於朝廷爾等退修學業
정조 22년
行大司諫韓用龜行副提學徐龍輔應敎韓用鐸持平朴孝成校理金近淳副校理朴吉源曺允遂修撰尹益烈徐有聞副修撰尹行直啓曰鄭致達妻之凶逆前後聲討已盡其千妖萬惡之罪凡在血氣之倫者莫不切齒痛心噫危逼聖躬沮遏大策厚麟之凶謀而窩窟則此賊也推戴逆禶謀危宗社範能之逆節而根柢則此賊也此豈容一日假息於覆載之間哉三司之論已及多年轉而爲合辭之啓合辭之啓又閱幾年而轉而爲伏閤之爭當日處分乃至於近島黜置揆以邦憲已爲失刑之大者豈意向者遽有出陸之命不審殿下何爲此萬萬過擧也噫嘻此賊之有萬戮難赦之罪者殿下之所嘗洞燭者也無一分可恕之端者殿下之亦嘗俯諭者也國無法則已如其不然則夫安有謀危宗社之如此賊而使其首領之得保也危逼聖躬之如此賊而有此內地之移置也當初殿下之不忍置法姑從次律者不過曰恐傷先王之德也欲體先王之心也此則有大不然者先大王之於渠止慈至愛之德如傷若保之恩是固大聖人人倫之至耳渠若有一半分人心則固當謙恭謹畏奉承聖意而獨奈狼性難馴虺毒潛肆謀逼先王之儲嗣幾危先王之宗社而幸賴先大王日月之明終不爲此賊之所熒惑赫然明斷丕建大策以奠我宗祊於億萬年盤石之固此先大王之宏謨英烈卓越百王昭垂萬世者也惟其梟獍之凶鬼蜮之情不及彰著於在宥之日未克斷恩而正法也今若以先王慈愛之恩貸此賊罔赦之罪則非所以明先王之德而體先王之心也管叔致辟何累於文王之聖德而恩不掩義所以爲周公之達孝也以殿下之聖學高明見理甚精而何不劈破此義理之關明正其亂逆之罪乎夫朝廷命令之不由於喉院罪謫去來之不關於王府其爲後弊有不可勝言實非所望於聖明之時而此亦猶屬餘事妖凶如鄭妻潛毒如鄭妻而遽使移置於京師至近之地巢穴得肆之所喙息自如防守不嚴以揆賊事觀之凶招中所謂救貧議婚等說又是妖賊之一大罪案其糾結凶徒煽動亂民之狀昭不可掩而其中罔測之凶言亦有脈絡之相關者此而置之則又不知幾箇凶賊接跡而起藉爲淵藪宗社之憂容有其極蓋其妖肚逆腸愈往愈甚初旣爲謀逆之巨魁而王法不行又爲煽亂之窩窟而近畿尙置思之及此每不覺凜然廼於頃者伏承傳敎下者罪人之不在黜置之所果是眞的矣其爲驚心痛骨當復如何還發配所之啓幸蒙允兪出置城外之命遽又繼下使亙古所無之劇逆自同無故任便居住城闉咫尺之地此何刑政此何擧措神人之憤鬱由是益激宗社之憂虞從此轉甚三尺至嚴一刻難貸請寢罪人鄭致達妻出置城外之命依前還發配所亟令王府快正典刑噫嘻痛矣從古亂逆何限而窮凶極惡豈有如德相者哉蝨附權奸奴聽指使與國榮所綢繆者惟大計之沮遏也與國榮所謀議者惟國脈之潛圖也四字凶言已是振古所無之大逆而到今眞贓盡爲發露逆節尤極凶慘筵席不道之奏辭草本罔測之疏語實爲澤白泓諸賊之根柢而末乃與仁京輩一種凶逆聲氣相通徒黨寔繁或推爲大將或署爲先鋒至於謀聚徒衆掠邑犯都若非天祐宗祊罪人斯得滔天之禍可勝言哉德相乃以澤泓之罪首又爲仁京之賊魁雖千剮萬斫不足以洩輿憤而拿囚閱月一未訊問曾不得加一杖損一毛使之徑斃於獄中古今天下寧有是哉追律雖有禁條而此賊前後不道之言皆出於渠口諸賊承款之招無非德相之結案孥戮籍産之律不施於此賊其可曰國有三尺乎且況逆復正法之後五字刀割凶謀逆節及今益彰擧國臣民腐心之痛切齒之讎尤倍於前日請物故罪人德相亟施孥籍之典噫嘻痛矣尙喆之罪可勝誅哉本以庸瑣之品久據句軸之任眷遇何如恩造何如而賦性側媚宅心陰祕莫念國恩之圖報徒知凶賊之力護耉輝復出之說暗地和應情跡難掩龍妻援比之奏宿處顧戀手脚盡露物議之喧騰厥惟久矣王章之久屈尙何言哉平日之稔惡旣如是狼藉則其子之傳法亦可以推知今此逆宇之東西閃跡千億化身莫非傳襲有素而指敎有自也然此猶屬之細故而至若指揮悖子構成啓草將欲啓達而先售嘗試之計急於掉脫而反肆欺罔之習噫嘻是豈今日臣子之所敢萌於心而筆諸書者耶且況網打之計莫售則反爲薦人之擧樹黨之意斯急則至有擬帥之謀父子綢繆同惡相濟殆有甚於世蕃之於嵩逆堅之於積至於前後凶逆之十五字刀割姻附賊復陰助聲勢不軌之跡已綻懷二之謀難掩賊復之輸款卽尙喆之結案揆以邦憲焉逭天討而當律未施陰誅先加輿情去而愈鬱國論去而愈激而向者院相之敎大有不然者雖以逆積賊點之曾經院相及其逆節綻露之後王章無所撓屈今逆喆之罪有浮於兩賊則豈可以院相之故貸三尺之重沮一國之論乎請逆賊尙喆追施孥戮之典十二行刀割答三司曰不允八字刀割
정조 22년
行大司諫韓用龜持平朴孝成啓曰噫嘻痛矣以能賊萬古所無之逆魁不卽正刑徑先致斃輿情莫不痛惋此豈可以尋常物故置而不論哉論其平日罪犯則陰樹逆種密倡凶論慫慂恒簡爲渠羽翼糾結厚麟自作窩主待國洞執命之日擬古台府當李潭秉銓之時把㺯朝權且以醴酒之說大北之論肆然脅持百計嘗試倡爲追崇之說恐動儕類沮遏代聽之逆皆其部曲則亂本凶圖甚於耉輝師興究其情節已是萬戮猶輕而及夫賊吉之招出後凶言逆情尤益綻露無餘矣噫癸亥反正之說太甲桐宮之言推戴逆禶之謀某也爲大將某也爲吏判某也爲閫帥等說爛漫於前後諸賊之供而妖任埋凶之計究其本則能賊也逆範懷刃之凶究其本則能賊也特以凶頑之故忍杖致斃王章未伸擧國同憤今以渠之招辭觀之雖優爲謀逆不少之人何可遽然承服又以爲如欲殺之速出斬之等語肆然發惡而且太甲桐宮之說果與諸賊一席酬酢展開書傳講其文義云者與相吉澤遂之招若合符契卽此一節乃渠之結案旣已遲晩後物故則不可以未及結案置之趾賊一門之窮凶極惡自有天地以來所未有者而限以國法猶貸其凶種之稚少者梟種稍長安知不更肆獍惡如範吉等所爲者耶法令有限而事變無窮常事守法處變貴權從古聖賢不能無義起者所以善處變於法外之意得其時中之權也今殿下以自我防之自我啓之爲持難之端其防也固是守法之常也其啓也豈非處變之權而一向膠守不卽處分則豈不有欠於懲亂逆防後患之大經大法耶澤遂爛漫同參於啓能凶慘不道之謀而只誅其身王章已失輿憤未洩其陰凶情節其弟萬無不知之理請遲晩後物故罪人啓能亟施孥籍趾賊等凶種快施邦刑獻遂設鞫得情噫嘻痛矣從古亂逆何限而豈有如今番夏賊之窮凶極惡者哉語其凶言則雲海之所不道論其逆節則賊鏡之所不爲見者骨寒聞者膽掉實是窮天地亙古今所未聞所未有者也此豈渠一人之所作爲一時之所做出和同之類必有其人黨與之討不容少忽而旣搜之文書竝皆付丙未露之端緖全不究覈獄體疎虞寧不寒心到今追究之道惟在於親屬奴傔之及時訊鞫而章疏之請俱未蒙允治逆之律不當如是且爲此賊之支屬者若使一日留置於天壤之間則今日廷臣尙可謂有人理臣分乎只緣臣等不忠無狀懲討後時應行适雲之例尙且得請於半年之後者其於復讎討賊之義自顧慚恧無以抗顔於人世而尙幸成命之下少洩神人之憤及伏見傳敎之下該府者有夏賊子女囚禁待年之命臣等驚惶抑鬱寧欲溘然夫逆種之待年殄滅乃指尋常治逆之律文也今此夏賊卽是開闢以來所無之逆其於麟亮之稱兵鏡虎之凶言不啻百倍則古今天下安有以此賊子女而有待年與否之可論哉及至今日年限已過則尤不可晷刻容貸於覆載之間矣夏賊之外豈復有夏賊而今者逆恭又出則今日群下之骨驚膽掉直欲手磔口臠之心尤有倍於夏賊初出之時矣噫彼恭賊敢於鞫庭提誦夏賊之凶書乃以相議勸成納招又發夏賊所不道之凶言則梟獍種子腸肚相連亦一夏賊而特其逆節之發露差有先後耳千剮萬斫未足以洩輿憤收孥瀦宅不可謂當其律夏賊之變已用适雲之例則今於此賊決不可異同也明矣噫其一家之內生出二夏賊則此非一朝一夕之故其凶言逆謀傳襲有素平日之爛漫酬酢一室之尋常倡和推此可知恭賊正刑之後一二同情之類旣無究問之道而英材斗恒尙今假息於覆載之間則夏恭兩賊之黨與同情萬無不知之理目今究覈之道惟在於此而雖以今番連伊事言之渠以賊傔之妻敢生凶濫之心至有擊錚之擧此亦古今所無之變怪而渠不過幺麽一賤女則決非渠所可獨辦者也是必其夫暗地指使爲此嘗試之計據此一事劇逆親屬之從中跳踉復事綢繆之狀昭不可掩此而若不窮覈嚴斷則未知何樣禍機伏在何地今於事端旣露之後尤不容暫緩盤覈請夏賊子女亟施跪斬之典斗恭親屬應坐之類一依适雲例擧行英材斗恒及夏賊親屬奴傔連伊夫妻竝嚴鞫得情快正典刑噫以國榮之亙萬古所無之窮凶劇逆而得保首領臥斃牖下朝廷之刑政紊矣神人之憤鬱深矣古今天下寧有是耶噫彼榮賊貪天爲己之罪怙寵自恣之惡屈指而不可枚擧罄竹而難以盡書權傾人主而威福在手鉗制朝紳而淵膝惟意八方爭輸貨賂百官多出門下而及其黜退之日所引洛誥首章一句語卽不道之亂言劇逆之斷案此在渠猶屬薄物細故耳廣儲嗣一事最是宗社之計臣民之望而渠敢肆然以此事不可再擧之說咆喝公座略無顧忌推三十字刀割凶肚莫掩至於製給凶疏沮遏大計則有浮於逆莽煽動人心潛圖國脈則百倍於凶溫論其罪惡尤萬萬極凶極獰而只緣其身之徑斃未及天誅之顯加臣民痛惋厥惟久矣到今賊復正法之後逆節益著輿情愈激惟其伸王法討國賊之道只在追施一款則凶如此賊逆如此賊者決不可以常例論請物故罪人國榮亟施孥籍之典噫嘻痛矣明謙之凶謀逆節實是亙萬古所無之賊也身爲閫帥五字刀割已是劇逆之斷案而乙巳春諸賊指日擧兵之時自儗內應大將至於書給四柱先占身數其所爲計至凶極獰而況渠六字刀割逆復之愛姪也一門之內日夜綢繆兩賊之間出沒紹介危機急變迫在呼吸何幸賊謀自綻天討快行而誅殛之典止行其身收孥之律尙未擧行揆以王法萬萬失當以謙以逆復之子傳襲其父之凶圖七字刀割鉤覈之路惟在此賊之盤問而半夜特敎出付縣獄鞫體之乖損刑政之顚倒已無可言今乃不加究覈不捧結案遽爾用刑只施應坐古今天下寧有是耶籍産之典雖已擧行而收孥之律在所不已逆復之變振古所無殄滅無遺育者政爲此賊準備語則其在鋤逆宗杜後患之道殄之滅之不容少忽而今此好石之以年未滿循例爲奴者揆以邦刑萬萬乖當夫待年用法者乃是尋常治逆之律而至於此賊實無異於古之适雲今之趾夏則其凶種逆孼之待年與否今無可論時偉性本陰譎行又凶悖賊翰之餘論無不主張賣權兜攬惟意所欲樂禍忌忮爲世側目厥推久矣時結妖宇之父子昏夜綢繆情跡陰祕隱然自比於戚聯之人至欲擬擧於握兵之任長惡助勢便一窩主及夫賊宇之輸款而渠之眞贓畢露無餘惟此一款卽是斷案而尤有國人之至今所腐心痛骨者壬寅秋邦慶實是八域臣民歡忭蹈舞之辰而噫彼時偉抑獨何心顯示不悅之色章奏之上力遏邦慶二字酬酢之間牢諱慶忭等語公座稠廣攘臂咆喝有耳皆聞無人不道及至定號之日肆發凶言於衆人之中曰今此定號何如是太早究厥心腸已萬萬極凶絶悖而甚至於五月喪變之後以平日不平之心益肆陰凶之計暗囑其兄沮戲葬地國言喧籍情節莫掩揆以邦憲在所必鞫今此島棘之典可謂失之太輕噫彼逆宇以凶喆之子藉其氣勢罔念喣噓之恩益肆跳踉之心擬帥市恩之計旣極陰祕荷杖偸鈴之態不忍正視其所負犯不一而足乃於不敢言之地敢懷不敢萌之心潛構啓草欲售欺天之計此已窮凶絶悖而於渠猶屬薄物細故潛藉逆復之姻婭七字刀割與同死生之說旣已遲晩顧瞻他日之計明白納招甚至於干涉善復自知當死之供吐實於平問之下其窮凶情節更無可言有賊如此不施邦刑則天綱絶矣王法壞矣宇鎭之於善謙兩賊一而二二而一也今於兩賊伏法之後獨使此賊得逭王章古今天下寧有是哉當初已結案之凶逆得保首領於海島者已是失刑之大者而拿來之啓依法允下則庶幾聖斷赫然天討亟行矣奈之何纔到湖界施從迃路初則領付本鄕末乃移配近島殆若量移者然義理自此晦塞亂賊無所懲畏思之及此寧不大可憂而大可懼者哉請明謙以謙亟施孥戮逆復庶子好石亟施處絞荐棘罪人時偉設鞫得情快正王法遲晩罪人宇鎭捧根脚快正王法噫嘻痛矣亂臣賊子從古何限而豈有若九宗之窮凶極惡至妖絶憯者哉渠以蟣蝨之賤常懷梟獍之心過惠陵而不下所乘則悖慢之逆節於是著矣向懿陵而至發凶言則怨懟之逆腸昭莫掩矣此陵亦下馬之言陵卒之參訂明白偏黨二字之說帳前之納招凶獰人臣之以偏黨事君前後凶逆所未發之語而此賊之肆然發口抑何心腸屢次供招之罔測不道至於此極則此誠古之莽卓之所未嘗有而今之夏瑮之所未敢爲也卽此一款雖千剮萬戮不足以少洩神人之憤而若夫佯狂凶計又何其陰慝巧惡之極也噫彼星賊之凶疏聞之者無不心寒而膽掉見之者皆欲手磔而口臠則爲今日臣子者苟有一分秉彝之心孰不欲明張沫飮疾聲嚴討而渠乃身居臺職忽稱癲狂之病巧作掩護之計綢繆之跡參涉之狀明若觀火窮覈情節永拔根柢卽是王章之所不可已者而纔得承款未及正法致使往牒所無之極逆大憝徑先致斃於獄中輿情之憤惋固不可言而國家之失刑當復如何到今追施之道惟在於收孥籍産之典雖有依聖國已施之律之敎豈有凶如此賊逆如此賊而不施極律者乎請承款後物故罪人九宗亟施孥籍之與答兩司曰不允
정조 22년
持平朴孝成啓曰守令之職卽所以體九重分憂之念任百里牧民之責而刑杖之具皆用較定之制者寔出於我聖上好生之德意也苟或有枉法殺人則其罪罔赦而今此昌原府二十五人殺死之事何其酷也何其冤也噫彼李汝節以遐方卑微之類荷聖明拂拭之恩屢典郡邑不思圖報殘虐貪饕卽其平生伎倆而及叨南邑益肆暴虐數年之內擅殺人命若是夥然其中亦多有至慘而至冤者則其心之忍胡至於此噫殺人者死其律至嚴一人猶然況此近三十之多乎其蔑法戕人之罪不可歸之於因公邂逅之科今若以官長之故不用當施之律只行編配之典則無辜之冤無可雪之道償命之法無可用之地矣請寢李汝節定配之命更令王府嚴覈取服施以當律今於疎決中杆城獄囚崔進吉發配之命竊有所覆難者蓋進吉之刃刺挺打致命於當夜者實因丁寧詞訂俱備參考獄案無一可疑之端而只緣其時道臣之不拘日次而督取考覈有乖審克之道故特以無於法之致輒付傳之生之典道臣之違例栲訊捧其遲晩者固不可謂無失而但正法結案之招一如檢庭納供之辭則必其實狀如是故前後無異辭而終至於納侤耳此不可輕議原恕而今於結案已成之後遽爾從輕則其在象刑之義反有欠焉請崔進吉依律處斷答府曰不允
정조 22년
戊午九月初一日辰時上御誠正閣左副承旨右副承旨同副承旨入侍時左副承旨李肇源右副承旨李翊模同副承旨鄭東觀假注書李允謙記注官金景煥記事官金履永以次進伏訖上曰爲所重故昨日親祭執事中出三加資而禮房承旨奠爵時初爵當奠於大王位而誤奠於王后位大是失措其外執禮與大祝皆不善爲之昨日加資可謂罔功之賞而特爲所重故如例爲之矣命書傳敎曰今朔何朔朔朝展省孺慕冞篤十三日當爲行禮而今聞咸興永興兩本宮衣幣香燭亦以是日爲吉日官推擇云十二日先詣眞殿由萬寧門齋宿摛文院翌日親傳香燭衣幣次詣眞殿行茶禮以次分付時原任大臣閣臣儀賓依近例參班事分付上曰工房承旨入侍賤臣承命出傳行左承旨洪仁浩進伏命書傳敎曰昌陵站舍楊州校吏作弊入於摘奸書啓下廟堂欲爲回啓稟處昨日行路擧行極爲駭然駕側咫尺不禁亂雜可謂兩罪俱發該牧使罷職國綱解弛民不畏法迫於稍罕之餘昨又煩聒不可只以考喧都事記過有所懲後此後郊行分付金吾鳴錚之直逼衛外近處者各別嚴禁又敎曰楊州高陽隨駕將校自畿營捉致各別嚴治事分付仁浩曰知敦寧李秉鼎除拜後過三日不爲出肅事甚未安依定式推考警責仍卽牌招何如上曰依爲之出擧條命書榻敎曰此後則定式政院以考喧都事來言駕側鳴錚人某漢等幾人移送刑曹之意敢啓書入而不待下批一邊移送一邊來言仍命退諸臣以次退出
정조 22년
戊午九月初一日午時上御便殿都承旨入侍時行都承旨李晩秀假注書洪奭周記注官金景煥記事官金履永原任直閣李始源以次進伏訖上曰今番行幸時聯句卽爲分韻竝令今日內製進而注書二人兼史一人分往領府事蔡判府左議政許受詩以來仍敎賤臣曰爾往領府事許以昨日路次見卿韶華勝昔心甚欣幸之意傳諭也賤臣承命出往傳諭訖受詩以來還入進伏上曰聯句之製進者爲幾人耶出問于政院也賤臣承命出問仍命退諸臣以次退出
정조 22년
行都承旨李晩秀坐左承旨李肇源坐右承旨蔡弘遠坐左副承旨李海愚未肅拜右副承旨李翼晉坐直同副承旨李翊模坐直注書柳台佐奉命進去一員未差假注書洪奭周仕李允謙仕直事變假注書朴師晉仕
정조 22년
李晩秀啓曰同副承旨任長源今日不爲仕進卽爲牌招何如傳曰允
정조 22년
李翊模啓曰西原府院君韓確墳墓所在處自畿營知入事命下矣國舅衣履之藏在於廣州斗尾江上至今傳爲地名則該道誤以墓在高陽轉稟成命之下所當審愼而有此大段錯誤事甚未安當該道臣從重推考該守令所當重勘而本院請推之外無他可施之罰何以爲之敢稟傳曰允該倅拿處
정조 22년
李翊模啓曰今此京外上言一百七十九張內一百三十七張以猥濫拔去四十二張分下各該司次捧入之意敢啓傳曰知道
정조 22년
李晩秀啓曰吏曹郞廳來言臺諫有闕政事取稟傳曰當日爲之
정조 22년
傳于李肇源曰備局有司堂上入侍
정조 22년
傳于李肇源曰左承旨入侍
정조 22년
傳于李翼晉曰須使其心先緩然後其力可以稍紓還穀代捧雖是歉歲應行之事至於今年畓稻田粟之荒熟判異庶可領略於三南狀本旣知之不可緩三南代捧一款問于大臣亦以爲好卽令廟堂行會三道道臣尤甚處多數代捧其餘等分曉喩民間俾各恃此緩心紓力
정조 22년
傳于李晩秀曰不爲仕進承旨許遞前望單子入之待下批牌招
정조 22년
承旨前望單子入之李翼晉落點
정조 22년
以同副承旨任長源牌不進罷職傳旨傳于李翊模曰只推更爲牌招
정조 22년
以同副承旨任長源再牌不進罷職傳旨傳于李晩秀曰矯俗弊示弦韋之意雖已特除官至下大夫者廉防不可使之放倒銀臺淸貫亦異漫司宜令一伸順川郡守除授當日辭朝時任郡守遞付京職
정조 22년
吏曹口傳政事順川郡守單任長源
정조 22년
傳于李肇源曰承旨前望單子入之待下批待開門牌招察任
정조 22년
傳于李肇源曰考閱備局便覽順川倅以丙辰七月政除拜懸註有外補於其窠今聞今夏大政差代云然則數遞宜念承旨任長源以肅川府使除授更卽辭朝時任府使遞付京職前下傳敎勿施
정조 22년
以大提學洪良浩牌不進推考傳旨傳于李翊模曰更爲牌招
정조 22년
以行大提學洪良浩再牌不進推考傳旨傳于李翊模曰更爲牌招
정조 22년
傳于李晩秀曰文衡批下更卽牌招
정조 22년
以大提學洪良浩牌不進推考傳旨傳于李翊模曰卽是宿硏且當圈事如是逡巡處義太過況於辭疏承批之後又復違牌殊無依據行大提學洪良浩爲先從重推考更卽牌招斯速擧行
정조 22년
有政吏批判書金文淳進參判李敬一進參議任希存在外行都承旨李晩秀進以蔡弘遠爲承旨洪樂淵爲司諫南公轍爲右尹尹仁基爲監役金得麗爲禧陵參奉李魯春爲兼中學校授朴昌壽爲孝昌墓守衛官奉常參奉單李覲吾刑曹參判單洪仁浩仍任事承傳洪彦燮爲掌令
정조 22년
再政以趙得永爲校理金履永爲副校理曺錫中爲修撰
정조 22년
三政以趙雲履爲碧潼郡守
정조 22년
四政以洪樂安爲校理張至冕爲修撰申絢呂駿永爲副修撰
정조 22년
兵批判書李時秀參判柳誼病參議尹光顔病參知李普天入直進右承旨李肇源進僉知單李晳護軍洪義榮李益運沈晉賢副司果韓泳以上竝單付
정조 22년
李晩秀啓曰新除授承旨蔡弘遠卽爲牌招何如傳曰允
정조 22년
以平安監司閔鍾顯狀啓碧潼郡守李義彬遭母喪事傳于李晩秀曰今日政差出待下批當日辭朝
정조 22년
五政以尹守嘿爲碧潼郡守
정조 22년
六政以姜世綸爲正言李聖圭爲知敦寧趙鎭寬爲氷庫提調韓致應爲司僕正徐有沂爲掌樂正趙台榮爲兵曹佐郞朴鍾淳爲典籍韓城鎭爲假監役
정조 22년
七政以尹行直爲高陽郡守
정조 22년
以知敦寧李秉鼎牌不進推考傳旨傳于李翊模曰若此而何時可以出場乎永宗僉使除授當日辭朝時任僉使遞付京職
정조 22년
以副校理具得魯牌不進罷職傳旨傳于李翊模曰只推
정조 22년
以刑曹啓目李召史上言回啓傳于李翊模曰是豈循例回啓之事事關倫常之變封送文案祕關道伯可以決處則決處否則論理枚報後判堂登筵時稟處
정조 22년
以京畿監司李在學啓本四件事外擊錚之類後錄馳啓事判付內啓下刑曹爲旀竝只依狀請施行俾懲猥濫之習爲旀其中肅川民呼籲事近於壯勇營屯爲名而一毫爲弊民間者其所嚴飭何如肅川所行乃反如此定州牧使卽曾經別軍職也令道臣別定査官馳往摘奸詳査事狀星火報來後報本曹仍卽草記稟處爲良如敎
정조 22년
兵曹以李潤慶爲摠戎中軍
정조 22년
李晩秀以吏曹言啓曰成均館學諭李元嘿除拜後過限未上來依例罷職何如傳曰允
정조 22년
李翊模以漢城府言啓曰本府無主未葬草記傳曰知道無主未葬之類果止此乎未免塞責卿等推考更爲搜訪以聞可也事命下矣其時卽爲申飭無主未葬之類更加搜訪使之無或見漏矣卽接各部所報則當初摘奸時已爲從實牒報而飭敎之下另爲更査則無一遺漏事報來之意敢啓傳曰知道
정조 22년
李肇源以兵曹言啓曰今番幸行時隨駕將校軍兵各差備等犒饋依定奪以乾物分給之意敢啓傳曰知道
정조 22년
李肇源以兵曹言啓曰謹依傳敎排設司鑰尹昌烈嚴棍十五度之意敢啓傳曰知道
정조 22년
李肇源以兵曹言啓曰謹依下敎行首事知李喆孫決棍五度之意敢啓傳曰知道
정조 22년
李肇源以兵曹言啓曰同知中樞府事張世經素患痰癖之症當比換節之時轉益添劇時月之內萬無供職之望呈狀乞遞改差何如傳曰允
정조 22년
李肇源以訓鍊都監言啓曰今番幸行時隨駕將官將校軍兵及武藝廳等犒饋依定奪以乾物磨鍊分給之意敢啓傳曰知道
정조 22년
李肇源以禁衛營言啓曰今番敬陵幸行時隨駕本營將校軍兵等處乾犒饋依定式磨鍊分給之意敢啓傳曰知道
정조 22년
李肇源以御營廳言啓曰隨駕駕前別抄將校軍兵等處依定奪乾犒饋磨鍊分給之意敢啓傳曰知道
정조 22년
李肇源以摠戎廳言啓曰依下敎今番隨駕本廳招搖旗差備將校軍兵等處以乾犒饋磨鍊分給之意敢啓傳曰知道
정조 22년
李翊模以義禁府言啓曰高陽郡守徐有沂拿處事傳旨啓下矣徐有沂時在任所云依例發遣府羅將拿來何如傳曰分揀可也
정조 22년
李翊模以刑曹言啓曰以山訟事衛外擊錚人前僉知李所當捧供以入而係是朝官令義禁府擧行何如傳曰允
정조 22년
刑曹啓目粘連大丘金氏上言云云分付道臣詳査狀聞後稟處何如判付啓鄒魯之鄕寧有是乎爲先依回啓施行爲良如敎又啓目星州李召史上言云云令本道別定剛明官詳査啓聞之意分付何如判付啓是豈循例回啓之事事關倫常之變封送文案祕關道伯可以決處則決處否則論理枚報後判堂登筵時稟處又啓目北部童蒙羅大吉上言云云上言內辭緣勿施何如判付啓定配人之親年果是八十未滿一歲是旀本罪容或可恕是隱喩取考帳籍兼考文案論理稟處爲良如敎
정조 22년
吏曹啓目粘連云云觀此安山良人金禹鼎上言則其父德九庚辰年溫陽幸行時以分政院使令隨駕往還之際下往本郡未及待令於恩賞之日而今年六十有一矣使其矣老父得蒙天恩亦爲白有臥乎所今此金禹鼎之呼籲雖如此旣無文蹟之可考其矣之言有不可取信上言內辭緣勿施何如判付啓此非啓下本曹之事當該判付錯書承旨遞差事關莫重乙仍于同一名色之上言者直下兵判處査實稟處已成前例則循例草啓尤豈不駭然在院承旨一竝從重推考此上言依近例付之兵判査處爲良如敎又啓目粘連云云觀此中部前典醫監僉正金光斗上言則其矣父前僉樞道復今年恰滿八十歲而曾經典醫監正甲寅年得蒙天恩偕老實僉知則乃是朝官當以年八十應入於今年歲首抄啓加資秩是白乎矣未諳格例見漏至此令該曹依例加資亦爲白有臥乎所典醫監正旣非正職偕老僉知又與擬望受點有異是白乎則有不可比論於朝官年八十應資之例今此呼籲極涉猥越上言內辭緣勿施何如判付啓甲寅推恩皆付實僉知事體反復重於望僉知兺不喩八耋老人一資何惜依願施行今政下批爲良如敎
정조 22년
刑曹啓目擊錚罪人姜獻圭原情云云所供如此上裁何如判付啓議處爲良如敎又啓目擊錚罪人李召史原情云云所供如此上裁何如判付啓議處爲良如敎又啓目擊錚罪人奴甲戌原情云云所供如此上裁何如判付啓議處爲良如敎又啓目擊錚罪人金宜休原情云云所供如此上裁何如判付啓議處爲良如敎又啓目擊錚罪人李震龍原情云云所供如此上裁何如判付啓議處爲良如敎又啓目擊錚罪人禹舜孫原情云云所供如此上裁何如判付啓議處爲良如敎又啓目擊錚罪人安仁得原情云云所供如此上裁何如判付啓所訴似然分付道臣斯速決給俾無更籲之弊爲旀雖曰該宮房之守巢宮房豈有守巢乎藉或爲宮庄標內宮庄自宮庄山訟自山訟則捉人拘囚定限捧侤音恣行法司之事後弊所關不可不査覈嚴處應問各人及彼隻捉來嚴杖取招論理粘啓爲良如敎又啓目擊錚罪人崔鳳仁原情云云所供如此上裁何如判付啓嚴飭山在官從公決給後狀聞俾無弱肉强食之弊爲有矣限內修啓之意分付道臣爲良如敎又啓目擊錚罪人尹氏原情云云所供如此上裁何如判付啓無論訟理顚末曾爲經幄臣之妻裹足上來鳴錚呼籲則其情之切悲其事之不曲不問可知兺不喩故校理李晴家之慘遭喪禍向所聞知今其寡妻抱此痛冤在朝廷待法從之道不可循例判下嚴飭道臣卽爲從公決給狀聞莫踰三日之限爲良如敎又啓目擊錚罪人金有海原情云云所供如此上裁何如判付啓依所訴決給事分付該曹爲良如敎又啓目擊錚罪人李昌守原情云云所供如此上裁何如判付啓令道臣從長決給後狀聞俾無稱冤之弊爲良如敎又啓目擊錚罪人尹師堯原情云云所供如此上裁何如判付啓訟理難信一邊之言而此供段本事之其然不然姑舍是法外拷掠及於未滿限已踰式之老弱者必有甚麽委折於其間彼隻之挾富恃勢從可依俙揣得兺不喩訟官所爲亦難免容私之跡無論如此如彼死者死則死矣死未償命能不干和大抵湖南無道臣久矣旱氣屢朔不已冤鬱之致察豈待朝令之提飭而爲道臣者始旣不能擧職終又無一摘發乙仍于月前筵中又有申飭而依舊眛然不省値此歉荒薰心災損溢目之時如許道臣畀以五十州民命每中夜以思時或攬衣蹶起欲爲嚴加處分者屢矣特以生手之或反不及於時道伯未免咨且鄭重今因酬應之委積夜始繙閱此案萬一近似於所供今年之旱安知不由於此等茹冤而又安知此外更有幾箇未暴莫洩之類乎興言及此切有愧於大禹下車之思爲先三懸鈴拔例謄關嚴飭所謂全羅監司使卽親執窮査自該倅之枉法受賂頑僧之行凶圖免其他種種作奸蔑法等罪狀到底覈實星火修啓而追當別遣按廉之行一以考道臣擧行之動念怵畏與否一以察獄理根因之情僞若或現發於此行道臣卽其道內遠地定配一以重民命一以爲荒政如是而不爲動念竝與未發覺之事而因循掩置則當該道臣合置甲律爲良如敎又啓目擊錚罪人洪杰包韓召史李鍾仁安召史王德成金誠貫朴昇福崔宅元趙太中金召史等原情云云曹啓目竝原情勿施照律勘處何如判付啓依允爲旀南湯洪杰包段獄情果似無疑曾有酬應於參判卿之以該房承宣執筆之時是置與判三堂更取原案以前此同一地處屈法之比例較看然後別具意見論理回啓爲旀竹山韓召史段此亦參判卿在承宣時受書判付之案是遣雖以捕校輩虐害平民之切可痛俾作鐵案無敢容議於惟輕大體則首從終不分明更考原案與僚堂論理回啓爲旀麻田王德成段所訴稍間於法外從公決給俾無前朝遺裔之呼冤爲旀靈光朴昇福段所訴雖似猥越而名以皇朝人子孫者其所顧恤漸不如昔其矣等之抱鬱莫暴如窮無歸豈非可矜之甚乎且況陳林諸人追配顯忠祠行祭隔日此時聞此不忍恝然各道沿海邑此類難支之弊端各令道臣詳査狀聞其中每名所納至於二十餘金之多云者尤爲可駭兺不喩京中之漢人牙兵年前猶且別設漢旅之廳陞爲校列是隱則此輩之業舡資生者備受困苦不可使聞竝與向化村還弊先自湖南另査狀聞諸道準此之意卽令廟堂別般措辭關飭而近來名敎日晦事有關於春秋大義爲官長者不識扶植之方其害及於無告之向化村豈非寒心之甚乎皇朝人之流寓我國者名之以向化極不成說諸凡文書飭其襲用向化二字湖南則尙今稱之可謂貿貿此後以皇朝人村改稱京外所在帳籍邑誌依此釐正事分付爲旀靈光金召史段所謂屯監所爲令道臣詳査狀聞
정조 22년
左議政李秉模箚曰伏以仙寢展禮聖慕克伸侵夕回鑾玉體彌康臣民歡忭中外惟均各陵陵上親奉審之禮日力難周命攝例多而霜露之思益篤追遠象設之儀遍入繞視臣固仰誠敬所至自不爲疲而區區下情歷日靡弛仍伏念臣獲叨陪享之列本非可紀之勞而莫重賞典忽下於意念之外且感且悚靡所容措臣以無似久忝匪據雖幸僚席之纔卜方懼坐次之隨升身在會圈之席不得已卽日肅命而如新受任踧踖靡寧此際恩賞尤增兢惕玆敢略入文字仰瀆崇嚴伏乞聖明特寢錫馬之命以重恩典以安賤分千萬幸甚臣具箚待朝之際堂錄有命義當卽爲擧行而第伏念首相未出端揆在外以臣聾瞽獨當新進登瀛之選揆以國體誠極苟簡且臣痰眩之症近頗頻作造次之頃劇歇無常莫重圈坐恐致僨誤玆不得不冒眛附陳特命退行云云答曰省箚具悉卿懇桓廟誕降八回甲乙卯攝享于定陵德宗誕降五回甲戊午親享于敬陵寶甲之重回於吾親見微誠次第粗伸且愴且喜歷日靡已上駟之班式循常典卿須安心領受堂錄有命卽爲會圈無致侵夜俾除酬應仍傳曰此批答遣史官傳諭
정조 22년
大提學洪良浩疏曰伏以誕聖之舊甲載回謁陵之孝思克伸日辰淸朗鑾蹕穩旋臣民慶忭大小惟均仍伏念臣病絶人事跡斷周行尋常官職尙難陳力況於文任之淸且要尤無以彈冠於久蟄之餘抗顔於衆笑之中而千萬不意伏蒙我聖上特記文苑之舊物使之遵故事而擧新薦乃有宣召之命顧臣情危病痼實難承當屢違天牌猥控疏懇而適値拜陵之吉日已過戒蹕之更漏方催咫尺禁扃促敎踵下先降開釋之批申以責諭之音公卿咸造張燭待時區區迷執不敢膠守不得不扶曳趨造按例書進廉稜盡壞無面可顯然竊自謂擧人自代職事已了從今以往庶可退尋初服永作閑蹤矣乃於夢想之外恩點遽下於賤名臣誠惝怳恧蹙悸不自定且念臣職曾經復授者前後非一而多因儲望乏人事會急遽必付熟手而責成顧今館閣之中才彦林立而如臣者望實素賤齒髮盡消牛力已殫於服犂驢跡都忘於循磨不堪爲淸朝之用而兼以數年以來閱歷夷險虛舟自觸於駭浪飄瓦屢驚於無心殘骸短景視䕃愒日理合斂跡塞兌相忘於江湖豈宜褰裳濡足復涉要津以招饕榮沒廉之譏乎伏況堂錄有命卽當擧行而此乃有國之大政人物之峻選以臣疎短之性素蔑於鑑識昏耗之精無望於甄別將何以允愜群情仰稱明旨耶左右揣量尤難堪承屢違召命冞增死罪玆敢冒陳情懇仰瀆崇嚴伏乞聖明亟命鐫臣三館之任移授一代之望以幸國事仍治臣逋慢之罪以警具僚不勝萬幸臣無任云云答曰省疏具悉所辭過矣卽爲會圈
정조 22년
工曹判書李祖源疏曰伏以仙寢展謁回鑾萬安區區下情不勝慶忭之至仍伏念臣之父母墳山在於京畿利川地奔走職事曠闕省掃今當赴燕之行倍切履霜之感玆將至懇仰瀆崇聽伏乞聖慈特許往省俾伸私情千萬幸甚臣無任云云答曰省疏具悉卿其依請往省
정조 22년
行護軍南公轍疏曰伏以朝廷之任人常取其望實而務叶物議人臣之事君必量其才器而不苟進取況負乘之致寇歷古今而如契頃侍淸燕屢承聖語今玆煩瀆亮非虛飾夫貳卿之秩古所稱命德之器也苟非有踐歷績用恰然爲搢紳推重者則一或僥濫鮮不玷辱臣才疎學蔑而徒藉父祖之蔭庇根孤植弱而猥荷聖明之恩錄淸官美職節序推遷無寸勞之可紀但好爵之竊取雖其名器曾無自求在於物理寧有不危今我殿下追述成廟之孝思適當舊甲祗謁仙寢此實曠古之盛禮而如臣不肖偶叨該房奉以周旋於香祝樽俎之間者已爲近列之至榮安有賞典之可論而不料今日誤恩偏加莫效時日之勞遽叨卿月之班此於聖主愛嚬笑之政果何如哉仍念臣猥以蒙騃之賤品早遘聖明之盛際自諸生寘之邇班優其榮寵則常視以家人牖其愚迷而俾免於大過自顧無狀雖涓埃之未報蓋其所蒙比天地而莫量謂宜殫竭奔走以自附於有進無退之義而無奈駑鈍之質旣試蔑效蟲篆之技多浮少實雖在百執事之末猶恐不能稱塞而對揚每奉自天之隕常切集木之懼豈將臨淵之戒更犯濫竽之譏哉噫福過則災生天道之當然官盛則謗至人情之所忌今臣至懇可質神明天地父母豈不諒察玆敢冒入文字略暴衷悃伏乞聖慈亟收成命使公器重而私分安焉臣無任云云答曰省疏具悉卿其勿辭行公
정조 22년
持平朴孝成疏曰伏以臣之父母年滿八耋素多疾病居常凜綴臣之離側一日爲憫七月晦日臣叨見職于今兩朔不得歸省卽者退自朝房得接家信臣之父素患眩暈之症挾感添重食欽全却而眞元大脫痰火大昇而咳喘苦劇奄奄之狀若不保朝夕居旣窮鄕藥餌未試身無弟兄扶將失宜臣自聞此報心神飛越按住不得玆敢陳疏徑還伏乞聖明察臣情私亟遞臣職名俾便歸護仍治臣擅離之罪以肅朝綱不勝幸甚臣無任云云省疏具悉爾其勿辭往護
정조 22년
都堂錄抄啓四點閔師宣鄭晩錫韓興裕張至冕李鼎秉趙得永李垿洪樂安洪受浩呂駿永朴宗京金履載金熙華申絢曺錫中趙萬元李勉昇洪致榮金熙周金履永閔命爀尹命烈
정조 22년
行副提學徐龍輔應敎韓用鐸持平朴孝成獻納玄重祚校理金近淳副校理朴吉源曺允遂修撰徐有聞尹益烈副修撰尹行直啓曰請寢罪人鄭致達妻出置城外之命依前還發配所亟令王府快正典刑措辭見上請物故罪人德相亟施孥籍之典措辭見上請逆賊尙喆追施孥戮之典措辭見上一行五字刀割答三司曰不允六字刀割持平朴孝成獻納玄重祚啓曰請遲晩後物故罪人啓能亟施孥籍趾賊等凶種快施邦刑獻遂設鞫得情措辭見上請夏賊子女亟施跪斬之典斗恭親屬應坐之類一依适雲例擧行英材斗恒及夏賊親屬奴傔連伊夫妻竝嚴鞫得情快正典刑措辭見上請物故罪人國榮亟施孥籍之典措辭見上請明謙以謙亟施孥戮逆復庶子好石亟施處絞荐棘罪人時偉設鞫得情快正王法遲晩罪人宇鎭捧根脚快正王法措辭見上請承款後物故罪人九宗亟施孥籍之典措辭見上答兩司曰不允
정조 22년
持平朴孝成啓曰請寢李汝節定配之命更令王府嚴覈取服施以當律措辭見上請崔進吉依律處斷措辭見上答府曰不允獻納玄重祚啓曰請金甲島爲奴罪人克觀更令王府嚴覈得情快正王法措辭見上請逆賊尙魯亟施孥戮之典措辭見上請濟州牧定配罪人姜彛天黑山島定配罪人金履白慶源府定配罪人金鑢亟令王府拿來設鞫嚴問快正典刑其餘徒黨亦令嚴鞫處斷以折奸萌措辭見上答院曰不允
정조 22년
戊午九月初二日辰時上御誠正閣諸承旨持公事入侍時左承旨李肇源左副承旨李翊模假注書洪奭周李允謙記注官金景煥記事官金履永檢校待敎沈象奎有司堂上李書九以次進伏訖翊模讀奏江原監司金履翼啓本洪川縣反庫事京畿監司李在學啓本利川府反庫事命分書判付訖命書榻敎曰皇明光祿少卿本朝靖難佐翼功臣議政府左議政西原府院君襄節公韓確南陽府夫人洪氏墓致祭初六日爲之承旨則左承旨進去靖難佐翼翊戴佐理功臣議政府領議政四道都體察使上黨府院君忠成公韓明澮黃驪府夫人閔氏墓致祭十五日爲之承旨則右承旨進去翊戴佐理功臣議政府右議政淸川府院君襄惠公韓伯倫西河府夫人任氏墓致祭初四日爲之承旨則右副承旨進去又命書榻敎曰唐陽尉昭夷公洪常墓致祭初六日爲之該牧使曾經承宣使之受香豐川尉任光載顯肅公主墓致祭初十日遣內侍爲之又命書傳敎曰故領敦寧家宣諡旣令葬前爲之撰狀催促期於旬前議諡大臣逝後心焉不忘卽欲宣諡今聞主家尙未受狀云何其稽甚其爲駭然者重臣也隱卒之敎他人猶且爲之榮感則其家官尊祿厚卽重臣也撰狀不是難事如彼玩愒致有更煩飭敎豈成說乎此意使主家及重臣知之又命書榻敎曰昨日問安班在家不參之諸玉堂先遞差後禁推時在監印所者許遞又命書榻敎曰知敦寧李秉鼎批下牌招察任敎書九曰近間完伯許有所往復而所言何如書九曰以向來筵敎知委於湖南而其私書所報者別無意見蓋以留庫實數見之則原摠五十萬石中夏穀過半秋穀不過二萬石而道內民情則見今萬不成說矣上曰日候之如是和暖曾非所料至今退霜誠甚幸矣書九曰晩移穀擧有結實之望云矣上曰錦伯所言云何書九曰姑無往復故未聞其如何而湖西則今幾區處不必深慮矣上曰今日召見專爲代捧事也大體田穀稍勝云代捧假令幾何則好也書九曰以臣愚見均一爲好而末乃有不均之慮爲先專力於本色穀捧納其外萬不得已處從多少分數惟在道臣之善處矣上曰甲寅年徐龍輔爲畿伯時別成一冊子卿亦見之耶書九曰殆同俵災之增減實則雖營邑何以盡知某面里之災實分數多寡乎上曰若以精約爲主則其所抄戶寧有不可裁減之理乎但其冊子見甚眩亂難於辨別矣書九曰雖消詳爲之以冊子照憑則恐難知得矣臣之淺見湖南十餘邑則代捧停減間從當決處而其他專力處專力以絶奸民希覬浮動之念似好矣上曰大臣如已來會本司第以此相議可也今則秋事日促此亦預爲商度然後可無臨時講究之歎矣書九曰近來則南民擧皆妄度便同筆之於書代捧幾何停減幾何甚至於各樣上納條之分數幾何預爲料量當納者觀望不納此蓋緣分數停退之預爲出令故然矣然則莫如一邊捧納末乃至於無可奈何然後乃出停退令俾無僥倖希望之念宜矣上曰似然矣俟大臣入來相議後書報於政院可也仍命退諸臣以次退出
정조 22년
戊午九月初二日午時上御誠正閣下直守令入侍時右副承旨李翼晉假注書李允謙記注官金景煥承膺祚下直守令順川郡守任長源以次進伏訖上曰永宗僉使入來與否斯速知入賤臣承命出問回奏曰姑未入來云矣長源進奏職姓名上曰爾之日前一疏以草野之人能爲此等說甚庸嘉之乃以買馬骨之意至拜亞長與承旨矣及見其僚臺疏則其中甲寅五年間之說全出於索瘢求疵之意予嘗惡夫此等風習故末乃有本郡除拜之命此非爲爾也卽爲世道朝象也下往善爲之也年幾何長源曰天恩感祝更無可達之辭矣臣今六十五歲矣命除宣諭先退命書公事判付訖仍命退承史以次退出
정조 22년
戊午九月初二日午時上御重熙堂左承旨入侍時左承旨李肇源假注書洪奭周記注官金景煥記事官金履永以次進伏訖上曰文衡牌去來催促都堂會坐與否知入賤臣承命出問回奏曰文衡又爲違牌都堂姑未齊會云矣命書榻敎曰知敦寧李秉鼎批下牌招察任又命書傳敎曰昨日問安班在家不參之諸玉堂先遞差後禁推時在監印所者許遞又命書榻敎曰月山大君孝文公風月亭先生墓致祭初八日爲之承旨則左副承旨進去仁城大君孝昭公墓致祭亦於初八日爲之承旨則左副承旨兼進齊安大君靈孝公墓致祭初六日爲之承旨則左承旨兼進又命書榻敎曰皇明光祿少卿本朝靖難佐翼功臣議政府左議政西原府院君襄節公韓確南陽府夫人洪氏墓致祭初六日爲之承旨則左承旨進去靖難佐翼翊戴佐理功臣議政府領議政四道都體察使上黨府院君忠成公韓明澮黃驪府夫人閔氏墓致祭十五日爲之承旨則右承旨進去翊戴佐理功臣議政府右議政淸川府院君襄惠公韓伯倫西河府夫人任氏墓致祭初四日爲之承旨則右副承旨進去又命書榻敎曰唐陽尉昭夷公洪常墓致祭初六日爲之該牧使曾經承宣使之受香豐川尉任光載顯肅公注之墓致祭初十日遣內侍爲之又命書傳敎曰故領敦寧家宣諡旣令葬前爲之撰狀催促期於旬前議諡大臣逝後心焉不忘卽欲宣諡今聞主家尙未受狀云何其稽甚其爲駭然者重臣也隱卒之敎他人猶且爲之榮感則其家官尊祿厚卽重臣而撰狀不是難事如彼玩愒致有更煩飭敎豈成說乎此意使主家及重臣知之上曰順川府使入來與否知入賤臣承命出問回奏曰姑未入來云矣上曰連爲催促辭朝也賤臣承命出回奏曰今纔入來矣上曰大提學更爲出牌使之無敢違召招致政府錄事以卽速完圈以除酬應之意傳于左相也仍命退承史以次退出
정조 22년
戊午九月初二日酉時上御便殿都承旨入侍時行都承旨李晩秀假注書李允謙記注官金景煥承膺祚以次進伏訖上命書榻敎曰呈告玉堂及未肅拜人許遞今日政差出待下批牌招察任又命書傳敎曰尙念乃祖之宮筵眷待且以文任之孫見漏於瀛選得無遺珠之歎乎觀於抄啓講製合置顧問之列副司果具得魯副校理除授牌招入直仍命退承史以次退出
정조 22년
行都承旨李晩秀病左承旨李肇源坐右承旨蔡弘遠坐直左副承旨李海愚坐直右副承旨李翼晉坐同副承旨李翊模坐注書柳台佐奉命在外一員未差假注書洪奭周仕直李允謙仕事變假注書金就强仕
정조 22년
李肇源啓曰事變假注書朴師晉身病猝重勢難察任今姑改差何如傳曰允
정조 22년
李肇源啓曰淸川府院君襄惠公韓伯倫西河府夫人任氏墓初四日致祭事命下矣前同副承旨鄭東觀今日當爲受香而昨已遞差何承旨進去乎敢稟傳曰道伯今方發巡明日當到本郡云使之受香
정조 22년
朴師晉改差代以金就强爲事變假注書
정조 22년
傳于李肇源口京畿監司留待
정조 22년
李海愚啓曰卽者宗廟署官員來言明日修改時提調一員當爲進參而都提調洪樂性身病提調沈煥之在外無進參之員云何以爲之敢稟傳曰在外提擧許遞令該曹口傳差出可也
정조 22년
兵曹口傳政事以李近胄爲永宗僉使
정조 22년
傳于李肇源曰京畿監司入侍
정조 22년
備忘記永宗僉使李近胄下直長弓一張長箭一部片箭一部筒兒一箇賜給
정조 22년
李海愚啓曰玉堂上下番俱空事甚未安副校理具得魯旣有只推之命卽爲牌招入直之地何如傳曰允
정조 22년
以校理趙得永洪樂安副校理金履永修撰曺錫中張至冕副修撰申絢呂駿永牌不進罷職傳旨傳于李海愚曰只推
정조 22년
李海愚啓曰玉堂上下番俱空事甚未安校理趙得永洪樂安副校理金履永修撰曺錫中張至冕副修撰申絢呂駿永旣有只推之命一體牌招以爲推移入直之地何如傳曰允
정조 22년
以副校理具得魯副修撰申絢呂駿永牌不進罷職傳旨傳于李海愚曰只推
정조 22년
傳于李肇源曰再明日次對進定於明日
정조 22년
吏曹口傳政事以洪良浩爲宗廟提調
정조 22년
傳于李肇源曰兵曹堂上前望單子入之待下批牌招察任
정조 22년
兵曹參知前望單子入之柳師模落點
정조 22년
傳于李海愚曰近來吏判政注何其太容易百人雖如此意謂此吏判其所畏愼寧過無不及雖以今日提擧望言之屢勤筵敎無異定式雖非下敎豈可以未經吏判與資級尙淺之人擬入乎此吏判之如此於帳殿下敎之後紀綱尤可知不可以望筒之勿施置而不論至於字牧之不擇猶屬第二件吏曹判書金文淳姑施問備
정조 22년
蔡弘遠以賑恤廳言啓曰西部太平館契任掌金守山今月初二日本洞路傍得二歲遺棄女兒同里居良女林召史欲爲收養貧不自食願爲受料告于本部自該部同日牒呈故依節目給料使之乳養之意敢啓傳曰知道近來各部報來有名無實此後嚴飭霜信不遠艱食必甚況收恤之方尤當着念分付京兆無敢放忽三南畿甸亦爲嚴飭可也
정조 22년
李肇源以兵曹言啓曰忠淸道堤川居幼學李光祿上言啓下臣曹而限內不爲現身依定式勿施之意敢啓傳曰知道
정조 22년
李肇源以兵曹言啓曰謹依下敎酗酒人別司饔白弘德捉來棍問則所供內以爲矣身果爲飮酒肆然喧聒自犯罔赦無辭遲晩云矣莫重淸禁之地有此悖妄之擧事極驚駭白弘德爲先拘囚臣曹待開門出付攸司照法重繩常時不能檢飭之次知中官亦令該府拿問處之何如傳曰允宣傳官之擧職者在直不爲致察爲先罷職近來兵曹堂上喧禁閽禁看作不緊之事判堂亦不提飭寧不駭然之甚此後騎省之不勤職事者當以紀律從事以爲懲一之道俾各知此莫犯可也
정조 22년
李翊模以義禁府言啓曰刑曹啓辭內前僉知李以山訟事擊錚於衛外所當捧供以入而係是朝官令本府擧行事允下矣李今方待命拿囚之意敢啓傳曰知道
정조 22년
李翊模以義禁府言啓曰擊錚罪人李當爲例刑捧供而大明律老幼不拷訊條有曰年七十以上者不合拷訊矣李今年七十云依法典除刑推捧供以入之意敢啓傳曰知道
정조 22년
禮曹啓目粘連長興幼學任五源等上言云云令該道道臣詳査狀聞後更爲稟處何如判付啓詳考公私文蹟議于大臣稟處爲旀冠儒服儒鄕儒如京儒言有可採何論京鄕至於鄕儒輩云云眼目終涉生割爲良如敎又啓目粘連淸州幼學宋煥亮上言云云令該道道臣詳換實蹟論理狀聞後更爲稟處何如判付啓詳考公私文蹟議于大臣稟處爲旀湖中士夫之鄕也與京華同則今云鄕儒輩者得無賤待之嫌乎爲良如敎又啓目粘連井邑幼學崔齊臨等上言云云令該道道臣詳換實蹟論理狀聞後更爲稟處何如判付啓依允爲旀冠儒服儒鄕儒如京儒言有可採何論京鄕至於鄕儒輩云云眼目終涉生割爲良如敎又啓目粘連長興幼學李時白等上言云云令該道道臣詳搜實蹟論理狀聞後更爲稟處何如判付啓依允爲旀冠儒服儒鄕儒如京儒言有司採何論京鄕至於鄕儒輩云云眼目終涉生割爲良如敎又啓目忠淸道幼學權思吉上言云云係是恩典臣曹不敢擅便上裁何如判付啓議于大臣稟處爲良如敎又啓目粘連報恩幼學李德懋等上言云云今姑置之何如判付啓依允爲旀議于大臣稟處爲良如敎又啓目粘連洪州進士李濟裕等上言云云係于恩典不敢擅便上裁何如判付啓議于大臣稟處爲良如敎又啓目粘連南部居鄭氏上言云云申飭其家卽速入嗣何如判付啓嚴飭斯速依公文施行爲乎矣頑拒之罪家長難免如或遷就分付道臣其家長施以違制之律爲良如敎又啓目粘連全羅道幼學趙基孝等上言云云係于恩典臣曹不敢擅便上栽何如判付啓議于大臣稟處爲良如敎
정조 22년
禁府照目前應敎韓用鐸前副校理曺允遂前修撰尹益烈等昨日問安班在家不參罪各杖八十收贖奪告身三等竝只私罪奉敎依允爲旀竝只功減一等爲良如敎
정조 22년
刑曹啓目粘連擊錚罪人金召史原情置之何如判付啓取考京兆所在屢式帳籍更爲回啓爲良如敎又啓目粘連擊錚罪人金宜休原情勿施何如判付啓云是先正之裔罪非難赦特爲放送爲良如敎
정조 22년
執義沈奎魯獻納玄重祚校理趙得永洪樂安副校理金履永修撰張至冕曺錫中啓曰請寢罪人鄭致達妻出置城外之命依前還發配所亟令王府快正典刑措辭見上請物故罪人德相亟施孥籍之典措辭見上請逆賊尙喆追施孥戮之典措辭見上一行半刀割答曰不允六字刀割